Žołta narcisa

Žołta narcisa (Narcissus pseudonarcissus) je rostlina ze swójby amarylisowych rostlinow  (Amaryllidaceae). Dalšej serbskej mjenje stej złoty bólčk a žołta nartuša.


 Wopis 
Žołta narcisa docpěje wysokosć wot 15 hač 40 cm.

 Łopjena 
Wšě łopjena su na spódku stejace a linealne. Wone docpěja šěrokosć wot 7 hač 15 mm. 

 Kćenja 
Kćěje wot měrca hač apryla. Kwětnistwo je zwjetša jednokćenjowe. Kćenja docpěja šěrokosć wot 5 hač 10 cm. 6 swětłožołtych kćenjowych łopješkow je deleka k rołce z dołhosću wot 5 hač 15 mm zrosćene. Čworkžołta bóčna króna je bónčkojta a docpěje šěrokosć wot 3 hač 5 cm a ma krjózkatu  kromu.

 Stejnišćo 
Rosće na małowapnitych hórskich łukach.

 Rozšěrjenje 
Rostlina je w zapadnej Europje, wuchodnje hač do Eifel, Hunsrück, Vogesen,   rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 120 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Amarylisowe rostliny
Kategorija:Škitane rostliny